Otto Glagau

Otto Glagau (1834 m. sausio 16 d. Kionigsbergas – 1892 m. kovo 2 d. Berlynas) – vokiečių žurnalistas ir rašytojas antisemitas.

 Biografija 

Žurnalisto karjerą pradėjo dienraštyje „Berliner Nationalzeitung“. 1873 m. laikraštyje „Gartenlaube“ paskelbė straipsnių seriją apie nesąžiningą prekybą akcijomis, kuri buvo nutraukta dėl pernelyg aštrios kritikos. O. Glagau smarkiai nukentėjo nesėkmingose spekuliacijose, dėl ko išaugo jo pasipiktinimas biržomis. Veikaluose „Der Börsen- und Gründungsschwindel in Berlin“ ir „Der Börsen- und Gründungsschwindel in Deutschland“ atskleidė kelis nesąžiningus verslo metodus, bet labiau išjuokė, nei objektyviai aprašė to meto Vokietijos verslo pasaulį. Savo knygose kaltino žydus kaip Didžiosios depresijos, visų neaiškių finansinių veiksmų bei bendro vokiečių tautos moralinio nuopuolio kaltininkus.Glagau, Otto – JewishEncyclopedia.comOtto Glagau, The Stock Market and Founding-Era Swindle in Berlin (1876) 1883 m. balandį Chemnice vadovavo Antrajam tarptautiniam antižydiškajam kongresui ().

Keliavo po Prūsiją ir Lietuvą. Savo keliones aprašė veikale „Littauen und die Littauer“ (Tilžė, 1869 m.).

 Bibliografija 

 Fritz Reuter und seine Dichtungen, Berlynas, 1866 m.
 Spaziergänge durch Lauenburg und Lübeck, Berlynas, 1866 m.
 Littauen und die Littauer, Tilžė, 1869 m.
 Die russische Literatur und Iwan Turgeniew, Berlynas, 1872 m.
 Der Börsen- und Gründerschwindel in Berlin, Leipcigas, 1876 m.
 Der Börsen- und Gründungs-Schwindel in Deutschland, Leipcigas, 1877 m.
 Aktien, Leipcigas, 1877 m.
 Der Bankerott des Nationalliberalismus und die ‚Reaction‘, Berlynas, 1878 m.
 Deutsches Handwerk und historisches Bürgerthum, Osnabriukas, 1872 m.
 Des Reiches Noth und der neue Culturkampf, Osnabriukas, 1879 m.
 Liberale Freiheiten (ištrauka iš Des Reiches Noth und der neue Culturkampf), Osnabriukas, 1879 m.
 Der Kulturkämpfer. Zeitschrift für öffentliche Angelegenheiten, Berlynas, 1880–1888 m.

 Šaltiniai 

Kategorija:Vokietijos žurnalistai
Kategorija:Vokietijos rašytojai